ג'ינג'י (סדרת ספרים)

"ג'ינג'י" הוא שמה של סדרת ספרים שנכתבה על ידי גלילה רון־פדר-עמית.

הספר הראשון בסדרה יצא לאור במקור בשנת 1980, ובגרסה מחודשת מהספר הראשון עד הספר העשירי בשנת 1985.

הסדרה עובדה למחזה שעלה בשנת 1987, בבימוי של יוסף כרמון ובכיכובו של דב נבון. אחר כך עובד לסדרת טלוויזיה בעלת שם זהה בין השנים 1995–1996, ולסדרה נוספת בעלת אותו השם ב-2015.

ספר מספר 67 בסדרה שנקרא "האמריקאים באים" לא יצא בסוף לאור.

עלילה
הסדרה עוסקת בילד ישראלי בן שמונה בשם אודי שחר, המכונה "ג'ינג'י" על ידי חבריו, בשל צבע שערו ונמשיו. ג'ינג'י גר בשכונת תלפיות שבירושלים ויש לו שני אחים – יורם (אחיו הגדול) וגילי (אחיו הקטן). הוא מפקד על חבורה ילדים הכוללת את טל, דן, מושיק, שגית ויפעת, שכולם גרים באותו רחוב. חברו הטוב ביותר הוא מושיק גורביץ', המשמש כסגן-מפקד החבורה, ילד שעלה מרוסיה עם משפחתו וגר איתו באותו בניין.

מי שמתוארת כאויבת המושבעת של חבורתו של אודי היא שכנתו לבניין, דנה פישמן. דנה אוהבת להציק לילדי החבורה בכל הזדמנות, ומתנכלת אף לאודי עצמו, אותו היא מאשימה בכל מיני תעלולים, עליהם הוא סופג עונשים על לא עוול בכפו. ג'ינג'י לא מסתדר גם עם יורם, איתו הוא מנהל לעיתים קרובות "מלחמה", ורב לעיתים קרובות עם גילי, אך גם גילי משתתף בחלק מהתעלומות כמו "אקדח אמיתי בערמת גרוטאות" ועוד.

הסדרה עוסקת בנושאים רבים וחינוכיים מעולמם של ילדים: חברות, יחסים בין אחים, יחסים בין הורים, אהבה, קנאה, זהירות בדרכים, קליטת עלייה, איכות הסביבה ועוד.

הדמויות

בני החבורה
 אודי (ג'ינג'י) שחר – מנהיג החבורה, והמספר של הסדרה. אביו רופא ילדים, ואמו מורה בבית הספר בו הוא לומד ולאחר מכן מורה ליוגה. ג'ינג'י ילד חברותי ומלא דמיון, אבל תלמיד חלש. יחסו של ג'ינג'י לצבע שערו הוא דו ערכי: מצד אחד הוא מרגיש חריג בין שני אחיו הבלונדינים, ומצד שני הוא מייחס לג'ינג'יות שלו את יכולת ההנהגה שלו והכישרון במציאת הרפתקאות. הוא מצהיר על עצמו פעמים רבות ש"ג'ינג'ים הם ילדים מיוחדים".
 מושיק גורביץ' – עולה חדש מרוסיה וחברו הטוב ביותר של ג'ינג'י. הוא עלה לישראל בגיל חמש וג'ינג'י עזר לו להיקלט בבית הספר ולהיות "ישראלי" כהגדרתו. מושיק גר בבניין של ג'ינג'י והוא היה הראשון להצטרף לחבורה של ג'ינג'י. יש לו עוד אח גדול, יעקב, המופיע גם הוא לעיתים בספרים.
 יפעת ישראלי – גרה אף היא בבניין של ג'ינג'י ומושיק. אביה הוא חייל בקבע בצבא, ולעיתים היא מביאה לבני החבורה מפות או משקפות צבאיות מאביה.
 טל ודן אלדר – גרים באותו רחוב של ג'ינג'י. טל הוא בן כיתתו, ודן קטן ממנו בשנה. אביהם עובד בחברת הטלוויזיה.
 שגית פדר – קטנה מג'ינג'י בשנה (בת כיתתו של דן). אביה עובד כשוטר ועוזר פעמים רבות לבני החבורה כאשר הם עולים על פושעים או מסתבכים עם בריונים.

דמויות אחרות
 דנה פישמן – "אויבת החבורה", שכנתו של ג'ינג'י מהקומה הראשונה. מאופיינת כחטטנית, וכמציקה לאודי בדרך כלל.
 שירלי רוזנצוויג – חברתה הטובה ביותר של דנה שגם כמוה נוהגת להתנכל לילדי החבורה. מופיעה לראשונה בספר "המערה הסודית" דווקא כבת-דודתה.
 יוסי פישמן – אחיה הגדול של דנה שגם כמוה נוהג להציק לילדי החבורה, וחבר טוב של יורם.
 יורם שחר – אחיו הגדול של ג'ינג'י. מצטיין בשחמט ושחייה.
 גילי (גלעד) שחר – אחיו הקטן של ג'ינג'י.
 אורית סיבוני – שותפה של דנה ושירלי לעבודות כיתה. מופיעה פעמיים בספרים "סיירת לשמירת איכות הסביבה" ו"כולם נגד אחד".
יעקב גורביץ' – אחיו הגדול של מושיק.
ביג שמואל – גם כן ג'ינג'י. נער מגודל שברוב הזמן נמצא במוסד לעבריינים צעירים. ג'ינג'י שמח בשל עובדה זו, כיון שהוא ברוב הזמן הג'ינג'י היחיד בסביבה.

הספרים בסדרה 
{{טורים|# המרגל מדירת הגג (1985) – מעקב אחרי שכן, עולה מרוסיה ממוצא הולנדי, בחשד שהוא מרגל.
 חוליה ללא ססמה (1985) – נקמה בדנה פישמן.
 לאן נעלמו ארגזי התפוחים? (1985) – תעלומה אמיתית ראשונה במטע רמת רחל.
 אחד-אפס לטובת מושיק (1985) – שכנה ותיקה בשם גרטה שכטר נאלצת למכור בית מטופח בשביל עסקים, וג'ינג'י ומושיק חלוקים בדעתם מהי השיטה הטובה יותר להילחם נגד. הפעם הראשונה שכל החבורה ביחד.
 כולם מחפשים את גילי (1985) – גילי בורח מהבית לתל אביב וכולם, כולל השבט של יורם בצופים מחפשים אותו, ומעין תחרות סמויה נוצרת בין יורם לבין ג'ינג'י.
 מפקד גיבור בבית חולים (1985) – ג'ינג'י זקוק לניתוח ומבקש מחבריו שיביימו את חטיפתו על ידם מבית החולים לאחר הניתוח.
 גונבי הצעצועים (1985) – מישהו גונב את כל הצעצועים שבשכונה, וג'ינג'י והחבורה יוצאים לברר מי הגנב.
 המלשינים מכיתה ב' (1985) – הכיתה של טל מנסה להתמודד עם שני מלשנים שהורסים את הכיתה, ושאר החבורה מתגייסת לעזור.
 צער בעלי חיים (1985)
 מי מפחד מדודו? (1985) – ג'ינג'י מספר על שכן חדש בשם דודו ומתברר שהאימהות של שניהם מכירות זו את זו.
 המסע אל העבר (1985) – ג'ינג'י ומושיק מחפשים ארכאולוגיה ויורם ותמי מציקים.
 הנקמה הגדולה ביורם (1985) – המשך ישיר לספר הקודם כשמו.
 מי מפחד לברוח? (1985)
 מחנה אוהלים פרטי (1985) – מאהל של החבורה בחצר עם הגזמה בממתקים מסתיים בכאבי בטן.
 ג'ינג'י אחד יותר מדי (1985) – ג'ינג'י חושד שמישהו יצר כפיל שלו על מנת להרוס את שמו הטוב.
 המערה הסודית (1986) – ג'ינג'י מקבל מכתב מסתורי על מערה, מה שמתברר כמתיחה. הופעת בכורה של שירלי רוזנצוויג.
 אמת או חובה (1987) – טלי, תלמידת כיתתו של ג'ינג'י מתאהבת בו.
 בעל המקל מהבית השכן (1987) – ג'ינג'י וחבורתו חושדים באדם מבוגר בשם מרדכי רבינוביץ'.
 החבורה של רואי (1987) – חבורה מתחרה במטע של רמת רחל.
 מושיק שחיין אולימפי (1987) – חופש גדול, מושיק מראה כישרון בשחייה, וג'ינג'י מקנא.
 הצמה של דן (1988) – בריון מאיים על דן, והחבורה נחלצת לעזרה. הופעת בכורה של מוטי בן דב.
 רוחצי המכוניות (1988) – החבורה מנסה להרוויח כסף בשטיפת מכוניות, וגילי בסחיטת ג'ינג'י.
 חבורת הזבל המסתורית (1988) – בעקבות אלבומי "חבורת הזבל", המקלט בבניין מושחת.
 תעלומת המכתבים הפתוחים (1989) – ילד בעייתי בשם מנחם מגייס את החבורה לפתרון תעלומה.
 שומרי השכונה (1989) – מפני חפצים חשודים.
 גונבי הכרטיסיות (1989) – דנה משתפת את ג'ינג'י וחברותו על מקרי גניבת כרטיסיות של אוטובוסים בבית ספרה, והם מבררים מי הם הגנבים.
 מי הרס את בובת השלג? (1990) – שלג בירושלים ותחרות אנשי שלג בפתח. יפעת עושה בנפרד מכולם.
 סיירת הבטיחות בדרכים (1990) – מושיק נפגע בתאונת דרכים, והחבורה מחליטה לעורר את כולם על הבטיחות בדרכים.
 מושיק הולך לחוג קראטה (1990) – דנה נרשמת לחוג קראטה במתנ"ס בירושלים, ומושיק מתנהג בצורה מוזרה.
 ההפגנה הגדולה (1991) – חברי החבורה מפגינים.
 יש בוגד בחבורה (1991) – פורים, מישהו גונב כסף מהחבורה.
 עוד עולה חדש מרוסיה (1991) – דוד של מושיק גם עולה לארץ.
 תעלומת הקבצן המסתורי (1992) – ג'ינג'י חושד בקבצן שיש לו מקרר וטלוויזיה בבית ויוצא לחקור עם חבריו מי הוא הקבצן.
 '''

ראו גם 
 ג'ינג'י (סדרת טלוויזיה)
 ג'ינג'י (סדרת טלוויזיה, 2015)

קישורים חיצוניים

הערות שוליים

ספרי ילדים ונוער בעברית
סדרות ספרים בעברית
תלפיות
ספרי גלילה רון־פדר-עמית
ירושלים בתרבות ובאמנות
ג'ינג'י
ספרים שעובדו לסדרות טלוויזיה
ספרי ילדים ונוער המתרחשים בישראל